Pedro Rodríguez je pokojni mehiški dirkač Formule 1. Debitiral je v sezoni 1963 na Veliki nagradi ZDA z Lotusom, ko je nastopil na dveh dirkah sezone. V naslednji sezoni 1964 je nastopil le a eni dirki, toda na domači Veliki nagradi Mehike osvojil prve točke s petim mestom v Ferrariju. V svoji prvi pravi sezoni 1967 je že na prvi dirki za Veliko nagrado Južna Afrike osvojil svojo prvo zmago s Cooperjem. Nato je prestopil v moštvo BRM, s katerim je dosegel svojo drugo in zadnjo zmago v sezoni 1970 na Veliki nagradi Belgije. Po peti dirki naslednje sezoni 1971 za Veliko nagrado Francije, kjer je odstopil, se je na dirki dirkalnih avtomobilov v Nemčiji 11. julija smrtno ponesrečil.